Komisijas atzinums saskaņā ar Līguma par Eiropas Savienību 48. panta 3. punkta pirmo daļu par Eiropadomes lēmuma par Līgumu grozījumu izskatīšanu attiecībā uz Eiropas Parlamenta sastāvu, kā ierosinājusi Spānijas valdība /* COM/2010/0189 galīgā redakcija */





[pic] | EIROPAS KOMISIJA | Briselē, 27.4.2010 COM(2010) 189 galīgā redakcija KOMISIJAS ATZINUMS saskaņā ar Līguma par Eiropas Savienību 48. panta 3. punkta pirmo daļupar Eiropadomes lēmuma par Līgumu grozījumu izskatīšanu attiecībā uz Eiropas Parlamenta sastāvu, kā ierosinājusi Spānijas valdība KOMISIJAS ATZINUMS saskaņā ar Līguma par Eiropas Savienību 48. panta 3. punkta pirmo daļupar Eiropadomes lēmuma par Līgumu grozījumu izskatīšanu attiecībā uz Eiropas Parlamenta sastāvu, kā ierosinājusi Spānijas valdība Komisija atzinīgi vērtē Spānijas valdības iniciatīvu grozīt Lisabonas Līguma Protokolu Nr. 36 par pārejas noteikumiem. Tā piekrīt nostājai, ka pārejas pasākumi, kas attiecas uz Eiropas Parlamenta sastāvu un kam Eiropadome ir devusi savu politisko piekrišanu, ir jāpieņem pēc iespējas ātrāk saskaņā ar vajadzīgajām juridiskajām procedūrām. Komisija atgādina, ka Spānijas iniciatīvas mērķis ir ieviest praksē politisku vienošanos, ko Eiropadome ir sen panākusi. Iniciatīva izriet no fakta, ka, pretēji sākotnēji paredzētajam, Eiropas Parlamenta vēlēšanas 2009. gada jūnijā nenotika atbilstoši Lisabonas Līguma noteikumiem. Pēc Eiropadomes aicinājuma Eiropas Parlaments 2007. gada 11. oktobrī jau pieņēma rezolūciju[1], iekļaujot tajā Eiropadomes lēmuma projektu par Eiropas Parlamenta turpmāko sastāvu. Lēmuma projektā bija minēts dalībvalstu pārstāvju vietu skaits Eiropas Parlamentā, ņemot vērā 14. panta 2. punktu Līgumā par Eiropas Savienību, kas grozīts ar Lisabonas Līgumu. Eiropadome sniedza savu politisko piekrišanu lēmuma projektam 2007. gada Starpvaldību konferences[2] laikā, iekļaujot vienu papildu grozījumu ierosinātajos skaitļos (proti, viena papildu vieta deputātam no Itālijas)[3]. Savā 2008. gada 11. un 12. decembra sanāksmē Eiropadome paziņoja, ka gadījumā, ja Lisabonas Līgums stāsies spēkā tikai pēc Eiropas Parlamenta vēlēšanām 2009. gada jūnijā, cik drīz vien iespējams pieņems pārejas posma pasākumus, lai līdz Eiropas Parlamenta 2009.–2014. gada sasaukuma beigām palielinātu Eiropas Parlamenta locekļu skaitu atbilstoši 2007. gada Starpvaldību konferencē noteiktajam Eiropas Parlamenta locekļu skaitam. Deklarācijā ir skaidri norādīts, ka tādējādi EP locekļu kopējais skaits līdz 2009.–2014. gada sasaukuma beigām palielināsies no 736 locekļiem līdz 754 locekļiem. Tajā arī norādīts, ka, ja iespējams, šim grozījumam jāstājas spēkā 2010. gadā. Pēc Eiropas Parlamenta vēlēšanām 2009. gada jūnijā Eiropadome savā 2009. gada 18. un 19. jūnija sanāksmē atkārtoti atgādināja savu deklarāciju, konkrēti minot skaitļus, par kuriem vienošanos panāca 2007. gada Starpvaldību konferencē. Tika arī precizēts veids, kādā dalībvalstis varētu aizpildīt papildu deputātu vietas, proti, veicot ad hoc vēlēšanas vai atsaucoties uz 2009. gada jūnija Eiropas Parlamenta vēlēšanu rezultātiem, vai arī attiecīgajam valsts parlamentam ieceļot vajadzīgo locekļu skaitu no savu deputātu vidus. Pēc tam, kad Lisabonas Līgums stājās spēkā 2009. gada 1. decembrī, Spānijas valdība iesniedza savu iniciatīvu, par kuru Eiropadome tagad ir apspriedusies ar Komisiju. Tā kā priekšlikums atspoguļo dalībvalstu politisko vienošanos, kuru panāca, ņemot vērā Līguma stāšanos spēkā pēc 2009. gada jūnija Eiropas Parlamenta vēlēšanām, Komisija ierosina pēc iespējas ātrāk sasaukt Starpvaldību konferenci, tās gaitā stingri aprobežojoties ar diskusiju par Spānijas priekšlikumu attiecībā uz protokolu, ar ko groza Protokolu Nr. 36 par pārejas noteikumiem. [1] Eiropas Parlamenta 2007. gada 11. oktobra rezolūcija par Eiropas Parlamenta sastāvu {2007/2169(INI)}. [2] Deklarācija Nr. 5, kas pievienota Starpvaldību konferences nobeiguma aktam. [3] Deklarācija Nr. 4, kas pievienota Starpvaldību konferences nobeiguma aktam.